JayJayThrowThrow/commonwealth-wiki-mix huggingface dataset:
Pekan, Pahang

Pekan ialah sebuah perbandaran serta bandar diraja yang terletak di negeri Pahang, Malaysia. Ia terletak di bahagian tenggara negeri ini, dan merupakan salah satu daerah yang bersempadan dengan daerah Kuantan di utara.
sejarah

Gelaran tua bagi negeri Pahang ialah Inderapura, disebut Pahang Inderapura. Bandar Dirajanya yang terkenal sampai sekarang dan ibu negeri Pahang pada zaman dahulu bernama Pekan. Sebelum negeri Pahang ditakluk oleh Kerajaan Melayu Melaka, orang Hindu-Asli (berbahasa Sanskrit) memanggil ibu negeri Pahang itu Pura. Orang-orang Melayu ada juga menyebutnya Pura (ada tersebut dalam hikayat Sejarah Melayu 1977 : hal 73). Manakala orang melayu yang diam berhampiran dengan Sungai Endau, Sungai Rompin dan Sungai Bebar memanggilnya Pekan Pahang pula. Pada masa ini Bandar Diraja Pahang yang dinamakan Pekan itu ialah daerah-daerah yang di kiri dan kanan Sungai Pahang dan Sungai Pahang Tua hingga ke hulu had Tanjung Langgar. Bandar Pekan itu terbahagi kepada dua bahagian : Pekan Baharu dan Pekan Lama. Di Pekan Lama itulah tempat kediaman raja-raja dan orang-orang besar Pahang.

Pekan Baharu itu pada zaman dahulu kampung Cina namanya, kemudian baru disebut Pekan Baharu. (Buyung Adil, 1972 : hal 2) Bandar Pekan dikatakan wujud semenjak abad ke 17 lagi. Namun demikian, tidak ada tarikh yang pasti tentang penemuan Pekan tetapi ramai penulis samada penulis Barat, Arab atau penulis Cina menyebut dan menceritakan tentang Pekan.

Mengikut pendapat orang-orang tua, Pekan mendapat namanya dari sejenis bunga yang dipanggil Bunga Pekan yang banyak tumbuh menjalar di tebing-tebing Sungai Pahang. Bunganya berwarna putih seperti bunga Melor, namun bakanya kini sudah tiada lagi untuk dikenalkan kepada generasi sekarang dan akan datang. Di Bandar Pekan juga terdapat sebatang sungai yang digelar Sungai Pekan (berhampiran Kampung Mengkasar) tetapi tiada bukti yang menyatakan Pekan mendapat nama dari sungai ini.

Pekan merupakan sebuah daerah , dan bandar diraja di Pahang, Malaysia. Ia terletak kira-kira 50 km dari selatan ibu negeri terkini iaitu Kuantan, berhampiran Laut China Selatan dan tebing selatan Sungai Pahang. Pekan mempunyai 2 buah Sekolah Berasrama Penuh (SBP) iaitu Sekolah Sains Sultan Haji Ahmad Shah (SHAH Pekan) dan Sekolah Berasrama Penuh Intergrasi Tun Abdul Razak (InSTAR) dan sebuah Maktab Rendah Sains Mara (MRSM iaitu MRSM Tun Abdul Razak Pekan, Pahang.
Pusat beli belah dan Pasaraya

* Emporium Mydin Pekan
* Tunas Manja Pekan
* Tunas Manja Ketapang
* Tunas Manja Muadzam Shah
* Tunas Manja Muadzam Shah (Cawangan Bandar)
* Pasaraya Pantai Selamat
* Pasaraya KU Pekan
*Pasaraya KU Muadzam Shah
* Gedung Ten Ten
* Pasaraya Fresh Choices
* Rakyat Mall
*Tunas Manja Express 3000
*Pasaraya Darul Makmur
*MR D.I.Y. Pekan ￼
*
Parlimen Pekan

Bagi Parlimen Pekan, ahli parlimennya adalah Sh Mohmed Puzi Sh Ali.
Rujukan

2.

3.
Pautan luar

*Laman Komuniti Pekan
*Laman web Majlis Daerah Pekan
*VirtualTourist.com


Kategori:Pahang
Kategori:Mukim di Pekan
Kategori:Mukim di Pahang
Kategori:Petempatan di Pahang
Gua Tempurung

Gua Tempurung ialah sebuah gua batu kapur yang terletak di Gopeng, Perak, Malaysia. Namanya diambil sempena bentuknya seperti tempurung kelapa. Panjang gua ini mencapai 1.9 km dan dipercayai telah wujud sejak 8000 SM lagi.

Gua Tempurung terdiri daripada lima kubah besar yang silingnya menyerupai tempurung kelapa, dengan setiap kubah mempunyai bentuk stalagmit dan stalaktit yang berbeza. Selain itu, setiap kubah berbeza dari segi suhu, aras air, dan kandungan batu kapur dan marmar.

Gua Tempurung merupakan salah satu gua batu kapur terbesar di Semenanjung Malaysia. Gua Tempurung merupakan sebuah gua yang menjadi tumpuan pelancong yang merentasi satu kilometer dari Sungai Siput sehingga Kuala Dipang, dan terdiri daripada lima siling kubah yang berbentuk tempurung.

Gua Tempurung terletak di Gopeng, sekitar 24 kilometer selatan bandar Ipoh. ia juga hanya 15 minit memandu dari Sungai Kampar yang juga merupakan tumpuan para pelancong untuk aktiviti berkayak atau berakit merentasi jeram.

Dipertengahan gua ini terdapat satu stalagmit yang berbentuk seperti gergasi.

Memandangkan gua ini menjadi tumpuan pelancong, kerajaan negeri Perak telah memelihara dan memulihara kawasan gua ini supaya lebih menarik dan mesra pelancong. Gua gua kini dilengkapi lampu , tangga dan titi serta kemudahan awam lain turut disediakan. Bagi mereka yang suka aktiviti lasak, acara meredah sungai dalam gua turut diadakan.

Selain menyimpan khazanah alam, gua ini turut tertulis dalam sejarah Malaysia. Gua ini menjadi tempat persembunyian komunis pada masa dahulu daripada 1950 hingga 1960. Manakala semenjak daripada tahun 1970, Gua Tempurung telah dijadikan lombong bijih timah.
Panduan arah

Gua Tempurung, boleh dikunjungi menggunakan Lebuh raya Utara Selatan ataupun jalan Persekutuan. Jika anda menggunakan PLUS, masuk ke susur keluar Plaza Tol Gopeng , belok ke kiri dan teruskan memandu sejauh 2 km sehingga menemui laluan ke Gua Tempurung di sebelah kiri. Laluan khas ini dibina bagi membolehkan kenderaan yang lebih besar besar seperti bas sampai ke gua tersebut.
Universiti perubatan

Sebuah universiti perubatan akan dibina berhampiran Gua Tempurung , Gopeng, Perak dengan kos RM450 juta. Luasnya 100 hektar dan dijangka siap 2009. 800 pelajar pertama jurusan perubatan akan memulakan pengajian pada Julai 2008 di Ipoh, Perak.

Kerajaan negeri Perak dengan kerjasama Blair Education Services Sdn Bhd dan lima universiti yang berpangkalan di Chennai, Hyderabad dan Belgaum di India. Pemegang ekuiti utama dalam Blair Eduacation Services adalah Maan Sarovar Group of Companies, pemaju hartanah yang menjalankan projek termasuk pembinaan hospital dan taman teknologi maklumat di India.

Universiti yang terlibat ialah Anna Universiti dan Universiti Perubatan M G R , Institut Teknologi Maklumat Antarabangsa dan Universiti Hyderabad di Hyderabad dan Universiti KLE di Belgaum telah membentuk konsortium. Kursus yang ditawarkan ialah pergigian, farmasi dan kejururawatan, teknologi maklumat, bioteknologi, teknologi nano, geosains dan pengurusan.
Rujukan
Pautan luar

* Virtual Malaysia
* Gua Tempurung
* Gua Tempurung Travel Information from AsiaExplorers

Tempurung
Ati-ati

Pokok Ati-ati (Tulisan Jawi: ڤوکوق أتي٢) merupakan sejenis pokok saka yang berasal dari kawasan tropika di Afrika, Asia, Australia, Hindia Timur, Kepulauan Melayu dan Filipina. Dahulunya dikelompokkan di bawah genus Coleus, sebahagian spesies dalam genus ini kini diletakkan di bawah genus Solenostemon, manakala bakinya di dalam genus Plectranthus.

Pokok Ati-ati merupakan sejenis pokok hiasan yang mempunyai daun dua warna. Warnanya yang bertentangan memberikan daya tarikan yang menyerlah sebagai tanaman penghias taman.

Pokok ati-ati ini cantik dan mudah ditanam. Ia juga popular ditanam di kepulauan Fiji, Maluku dan Australia sebagai pokok penghias taman.

Kelainan Coleus terkenal dengan keunikannya kerana memiliki kombinasi daun berwarna warni dalam serlahan gabungan warna merah, kuning, ungu dan merah jambu. Spesies yang paling menarik ialah Coleus blumei dan Coleus hybridus dan ia mudah ditanam menggunakan keratan batang muda. Proses pengakarannya juga cepat dan tidak memerlukan penjagaan rapi.

Spesies ini anggun ditanam dalam pasu atau dalam satu barisan memanjang untuk hiasan tepi rumah. Pokok ati-ati mempunyai tekstur pokok yang berbagai-bagai seperti sederhana kasar, halus dan sederhana padat (bergantung kepada spesiesnya). Ketinggian maksimum pokok ini mencapai tiga meter.

Bunga ati-ati menyerlahkan kombinasi warna daun hijau, kuning kemerahan dan keputihan. Ia memerlukan cahaya penuh, tanah peroi, keperluan air sederhana tetapi tidak tahan kemarau.
Teknik menanam dan menjaga

Pokok ati-ati sesuai dengan tanah gembur yang banyak mengandungi bahan organik tetapi tidak menakung air disebabkan keadaan ini akan membantu pertumbuhan dan proses pengakaran yang baik.

Baja kimia yang tinggi kandungan nitrogen perlu dibekalkan sekurang-kurangnya dua minggu sekali untuk mendapatkan daun yang cantik.

Pokok ati-ati memerlukan cahaya penuh tetapi tidak secara lansung / terik bahangnya. Pokok yang telah matang mengeluarkan bunga kecil dalam satu jambak dan setelah berbunga, proses mengeluarkan daun muda berhenti yang lazimnya tidak lagi menampakkan serinya.

Oleh itu, selepas berbunga, adalah disyorkan dahan bunganya dipangkas bagi menggalakkan pertumbuhan daun baru. Pokok tua yang susah untuk digubah atau dibentuk berikutan serlahan warna daun semakin pucat boleh dijadikan baka untuk semaian pokok baru dengan penanaman semula menggunakan batang.

Kategori:Lamiaceae
Ati-ati
Bangun-bangun

Bangun-bangun, bebangun, pokok ubat batuk, raja bangun, hati-hati hijau atau sedingin ataupun nama saintifiknya Plectranthus amboinicus / Coeus amboinicus merupakan sejenis herba wangi dan boleh dimakan.

Ia selalunya dimakan sebagai ulam dan juga digunakan sebagai ubat tradisional. Pucuk muda bangun-bangun segar dimakan dengan cecahan seperti sambal belacan, budu, cencaluk atau lain-lain pencecah. Rasanya manis, lemak sedikit pedas serta berangin.
Ciri botani

Renek herba sederhana boleh tumbuh setinggi 1.2m. Batang berair, bersegi empat, berwarna hijau ketika muda dan bertukar hijau keperangan setelah matang. Daun tunggal, bersaiz sederhana besar, berbentuk bujur dengan hujung meruncing, lebar di bahagian bawah, tepi bergerigi sederhana besar, tebal, bertangkai sederhana panjang, tersusun bersetentangan dan mempunyai aroma yang kuat menyerupai bau jintan hitam. Bunga majmuk, kecil, putih, terdapat dalam jambak bunga yang keluar dari hujung dahan.
Khasiat

Bangun-bangun mengandungi air, gula, karbohidrat, serat, mineral, vitamin, alkoloid, musilaj (lendir), polifenol, saponin, glikosida flavonol, vitamin C, vitamin B1, vitamin B2, beta karotin, niasin, karvakrol, kalsium, lemak, protein, dan minyak volatil.

Ia dimakan bagi melancarkan pengaliran darah yang tidak lancar, merawat sembelit, asma, haid bermasalah, kencing bernanah, sakit kepala (migrain), sakit perut, batuk, pelbagai penyakit kulit, gastrik dan buasir. Ia juga dimakan bagi meningkatkan selera makan, daya imunisasi badan, kesan awet muda dan mendapatkan kesan antioksidan.
Penanaman

Pokok bangun-bangun mudah ditanam dengan batang atau biji benihnya. Ia tahan lasak dan kurang perosak dan penyakit menyerangnya.
Rujukan
Pautan luar

* Pokok Bangun-bangun di Jabatan Perhutanan Malaysia.

Kategori:Ulam
Kategori:Tumbuhan perubatan
Kategori:Sayur daun
Kategori:Plectranthus
Belimbing buluh

thumb|262px|Bunga Belimbing buluh
Pokok Belimbing Buluh (nama lain: Belimbing asam) ialah sejenis buah-buahan yang berasal daripada Malaysia dan Indonesia. Buah belimbing berbentuk kecil dan empat segi panjang, dan jarang dimakan segar kerana rasanya terlalu masam. Buah yang hampir masak biasanya digunakan sebagai penyedap rasa, dan sebagai ramuan sambal yang menjadi pencecah untuk sayuran tradisional, serta masakan seperti ikan kari asam pedas dan udang lemak kuning. Buah belimbing buluh dapat menghilangkan rasa hanyir, terutamanya ikan-ikan darat (ikan air tawar). Oleh itu, buah ini sering digunakan untuk masakan orang Melayu dan orang Cina.
Herba ubat

Ekstrak metanol daun pokok ini mempunyai sifat antibakteria terhadap Pseudomonas aeruginosa dan Staphylococcus aureus serta sedikit kesan terhadap Bacillus subtilis . Bagaimanapun, ekstrak itu langsung tidak berkesan terhadap bakteria lain seperti Staphylococcus aureus, Bacillus subtilis, Escherichia coli, Pseudomonas aeruginosa dan Klebsiella pneumonia. Sebaliknya, pokok ini peka terhadap bakteria-bakteria ini.
Perubatan tradisi

Belimbing buluh digunakan dalam perubatan tradisi moden. Secara tradisi, perubatan Melayu tidak kenal penyakit moden seperti kencing manis atau darah tinggi. Oleh petua-petua ini tidaklah berdasarkan mana-mana kajian moden atau amalan tradisi dan tidak terbukti keberkesanannya.

Jus buah ini dikatakan sebagai berkesan untuk melegakan penyakit darah tinggi, kencing manis dan pitam. Selain itu ia juga berkesan untuk melicinkan kulit muka serta mengatasi masalah jerawat, kegatalan, bengkak dan merawat sakit gigi. Bagi mereka yang menghidapi batuk yang berterusan, adalah dinasihati merebus buah ini dan minum air rebusan ini setiap pagi dan petang.


File:Averrhoa bilimbi fruit.JPG|Buah Belimbing Buluh

Lihat juga

* Senarai pokok bermula dengan B
Nota

# Universiti Kebangsaan Malaysia
Rujukan

Belimbing Buluh
Kategori:Asam
Pokok Jerangau

Pokok Jerangau atau deringu merupakan sejenis pokok dalam genus Acorus dalam keluarga Arecaceae. Ia kemungkinannya berasal dari India. Nama saintifiknya adalah Acorus calamus,
Kimia

Kedua-dua calamus triploid dan tetraploid mengandungi asarone, tetapi tiada bagi diploid.
Peraturan

Calamus dan bahan hasilannya (seperti minyaknya) dilarang pada 1968 sebagai tambahan makanan dan ubat-ubatan di Amerika Syarikat pentadbiran Makanan dan Dadah.
Kegunaannya

Calamus telah diperdagangkan dalam banyak kebudayaan selama beribu tahun. Calamus telah digunakan secara perubatan bagi kebanyakan penyakit dan baunya menjadikan minyak pati calamus bernilai dalam industri minyak wangi.
Gambar


Imej:Acorus calamus1.jpg
Imej:Acorus calamus2.jpg
Imej:Acorus calamus.spadix.jpg|close-up of spadix
Imej:Acorus calamus seeds.jpg
Imej:Acorus-calamus1.jpg
Imej:AcorusCalamus.jpg

Rujukan


Pautan luar

* Kesihatan: Jerangau dalam perubatan tradisional
* https://web.archive.org/web/20071012171207/http://rampaiseri.wordpress.com/2007/10/08/jerangau-ubat-asma/
* Family Araceae in L. Watson and M.J. Dallwitz (1992 onwards). The families of flowering plants: descriptions, illustrations, identification, information retrieval. http://delta-intkey.com
* FDA street drug alternative warning letter
* Acorus calamus at Plants for a Future
* Calamus Acorus Calamus Online Herb Guide


Kategori:Acorales
Kategori:Rempah
Farmakologi

Farmakologi ialah kajian mengenai bahan mengubat (ubat) yang dipanggil farmaseutikal. Bidang ini menyentuh komposisi dadah, kandungan dadah, interaksi, ketoksikan, dan kesan kesan yang diingini yang boleh digunakan dalam terapi penyakit.

Dadah perubatan (iaitu ubat) memerlukan kebenaran daripada pihak berkuasa mengawal penggunaan dadah seperti FDA di Amerika Syarikat. Di Malaysia pula, kebenaran penggunaan ubat perlu diperolehi daripada Kementerian Kesihatan Malaysia. International Conference on Harmonisation berusaha untuk menstandardkan kebenaran penggunaan dadah perubatan di seluruh dunia.

Farmaseutikal boleh disediakan dalam pelbagai jenis bentuk farmakologi. Bentuk yang paling biasa ialah pil, tablet, dan kapsul.

Terdapat banyak sistem klasifikasi ubat, salah satunya ialah Sistem Klasifikasi Bahan Kimia Terapeutik Anatomi.
Kelas-kelas produk ubat
Untuk sistem pencernaan

antasid, antagonis H2, opioid, laksatif
Untuk sistem kardiovaskular

nitrat, antianginal, penghalang saluran kalsium, diuretik, antikogulant, drug antiplatlet, statin
Untuk sistem saraf pusat

garam litium, anti emitik, peransang (termasuk amfetamina), antihistamin, antagonis dopamin, anestettik, antidepresan, hipnotik
Untuk sakit dan kesedaran

analgesik, NSAID, analgesik opioid, dadah rawatan migrain, anestetik umum, sedatif
Untuk sakit otot dan tulang

NSAID,
Untuk mata

NSAID, miotik, astrigen, antibiotik topikal, antijangkitan
Untuk telinga, hidung dan oropharynx

NSAID, steroid, antiseptik, antihistamin, antifungus
Untuk sistem pernafasan

NSAID, anti alergi, steroid, antagonis reseptor beta,
Untuk masalah endokrin

androgen, antiandrogen, hormon tumbesaran, insulin, antidiabetik, hormon tiroid,
Untuk sistem pembiakan dan sistem kencing

antifungus, antibiotik, agen alkali
Untuk kulit

antifungus, pelindung kulit (sunscreen), antipeluh (antiperspirant), hormon
Lihat juga

*Farmasi
*Farmaseutik


Kategori:Farmasi
Lempoyang

Lempoyang biasanya tumbuh di kawasan semak samun. Ia dari jenis halia dan juga biasa dipanggil halia hutan. Pokoknya hampir menyerupai pokok bunga kantan. Ia mempunyai bunga yang cantik dan ketinggiannya lebih kurang 30-50 cm dari tanah. Sama seperti genus halia yang lain ia membiak melalui rizom dan pecahan rumpun.

Lempoyang, juga dikenali sebagai dalam bahasa Inggeris halia syampo, merupakan pokok halia dengan batang berdaun tumbuh sehingga ketinggian 1.2 m. Ia terdapat dikebanyakan negara tropika. Rhizom bagi Lempoyang (Z. zerumbet), telah digunakan sebagai perisa makanan dan pembuka selera dalam pelbagai masakan sementara pati rhizom telah digunakan dalam perubatan herba.
Gambaran

Lempoyang merupakan tumbuhan sepanjang tahun ("Perennial"), dengan itu dari musim luruh sehingga musim bunga ia bertapa atas tanah ketika batang berdaunnya kecut dan kering, meninggalkan batang menjalar berwarna coklat pucat (rhizomes) pada paras tanah. Pada musim bunga tumbuhan ini kembali tumbuh. Bilahan daun antara 10-12 sepanjang 15–20 cm tumbuh dalam aturan bersilang pada batang menegak, halus sehingga setinggi 1.2 m. Antara batang daun, bunga berbentuk belantan kembang pada batang yang lebih pendek berasingan. Ia muncul pada musim panas, selepas batang daun tumbuh agak lama. Kepala bunga bewarna merah kehijauan sepanjang 3–10 cm dengan sisik bertindanan, melindungi bunga putih kekuningan kecil yang menonjol keluar beberapa kuntum pada sesuatu masa. Ketika kepala bunga matang, ia perlahan-lahan berisi dengan cecair berlendir, berbau harum dan bertukar merah darah. Batang bunga biasanya kekal tersembunyi di bawah batang daun.
Taburan

Tumbuhan ini berasal dari India, disebarkan kearah timur melalui Polynesia dan diperkenalkan ke kepulauan Hawai melalui kanoe oleh penetap Polynesian awal.
Kegunaan

Antara kegunaan lempoyang ialah untuk mengubati:
* kurang selera makan
* sesak nafas
* bau badan
* gaut
Rujukan
Pautan luar

*Perincian pada Pokok Lempoyang
*Pokok Lempoyang
* Lempoyang gajah
Limau kesturi

Limau Kesturi (Citrus microcarpa, ) merupakan tumbuhan yang berasal dari Filipina, dan telah tersebar ke Asia Tenggara. Di Amerika, ia dipanggil sebagai Kalamasi atau limau Panama, memandangkan ia bisa tumbuh di kawasan tropika. Ia sering dijadikan minuman sejuk bersama air batu. Ia dipercayai mampu menyejukkan badan dan menghilangkan dahaga dengan lebih berkesan.
Galeri


Limau Kesturi 1.jpg|Buah.
Limau Kesturi 2.jpg|Bunga.
Limau Kesturi 4.jpg|Daun.
YosriLimauKasturi.jpg|Limau kesturi yang sering dijadikan minuman.

Pautan luar

* http://www.globinmed.com/index.php?option=com_content&view=article&id=83474:limau-kasturi


Kategori:Buah
Limau nipis

Limau nipis (nama botani: Citrus aurantifolia) merupakan sejenis tumbuhan yang buahnya dijadikan air minuman dan juga dicampur dalam masakan. Limau nipis dipercayai berasal dari India dan Myanmar atau Asia Tenggara. Kini, ia ditanam hampir di seluruh kawasan tropika dan subtropika.

Buahnya terkenal sejenis perisa yang penting dalam masakan Melayu seperti mi rebus, mi bandung, dan lain-lain. Pokoknya pula adalah lebih kurang 5 m tinggi.

Limau nipis juga boleh dijadikan air yang menyegarkan untuk diminum semasa hari panas terik. Ia turut dicampurkan kepada air teh o bagi menambahkan kelazatan.

thumb|right|Pokok Limau Nipis
Penanaman

Limau nipis biasanya ditanam secara tut di Asia Tenggara. Di kawasan lain, bijinya digunakan sebagai benih. Limau nipis juga boleh membiak melalui kaedah cantuman tetapi jarang dilakukan.

Limau nipis sesuai dengan iklim yang panas dan lembab seperti di negara kita. Boleh ditanam di atas pelbagai jenis tanah malah ia lebih sesuai ditanam di atas tanah jenis lom berpasir.
Galeri


Imej:YosriLimauNipis.jpg
Imej:YosriLimauNipis1.jpg
Imej:Lime 01.jpg
Imej:Ripekeylime.jpg
File:LimauNipisMalaysia.JPG|Pokok limau nipis berbuah

Buah

Buah limau nipis adalah kecil dan bulat atau bujur jenis beri, berukuran 2.5cm – 5 cm garis pusat. Kulitnya berkilat dan licin dan isinya berwarna hijau kekuningan, berair tetapi masam. Buah limau nipis mengeluarkan bau yang wangi.

Antaranya, buahnya boleh digunakan untuk membersihkan rambut dan kepala terutama bagi mereka yang menghadapi masalah kelemumur.

Buahnya juga sering kali digunakan untuk menyental dan mengilatkan kuku di samping boleh dijadikan sebagai bahan pencuci bagi menghilangkan bau badan.

Bagi suri rumah pula, buah limau nipis sudah tidak asing kerana selalu digunakan sama ada sebagai perisa masakan dan makanan.

Dalam pada itu, di kalangan pengamal ubat-ubatan herba, air perahan buah limau nipis yang dicampurkan dengan kapur makan dikatakan boleh mengempiskan badan ibu-ibu yang baru bersalin iaitu dengan menyapukan ramuan itu ke bahagian perut
Khasiat

Jus buah limau nipis membunuh kuman disenteri, kolera dan tifoid. Asid sitrik yang terkandung dalam limau nipis berkesan menghilangkan lemak dan menguruskan badan. Asid sitriknya juga boleh digunakan untuk melegakan perut dan melancarkan penghadaman. Limau nipis juga mengandungi vitamin A dan vitamin C
Kegunaan lain

Minyak yang diperah daripada kulit buah limau nipis digunakan sebagai pewangi dan aroma terapi dalam perubatan alternatif. Asid sitrik daripada jus limau nipis digunakan dalam industri makanan, minuman, farmasi dan dalam proses mewarnakan kain.
Pautan luar

* Panduan menanam pokok limau nipis.
* PANDUAN MENANAM LIMAU NIPIS.

Kategori:Buah
Limau purut

Limau purut (; nama saintifik: C. hystrix) adalah sejenis tumbuhan sitrus yang bertaburan asal di kawasan-kawasan tropika Asia Tenggara dan selatan China, ia dikenali kerana permukaan buah limau ia yang kasar berkutil bintil atau "purut".

Ia sering kali digunakan dalam masakan-masakan dan perubatan tradisi serata Asia Tenggara, minyak pati buah ini dijadikan bahan membuat minyak wangi.
Botani

Tumbuhannya berbentuk pohon kecil dengan tinggi antara 2-12 meter dengan batang-batang kecil rendah yang membengkok atau bersudut manakala setiap rantingnya berduri tajam. Daun muncul setangkai setiap helai berbentuk angka lapan dengan warna hijau gelap yang berkilau licin apabila matang; ia mengeluarkan aroma harum apabila digosok mahupun dikerunyuk.

Buah yang dihasilkan kecil dengan diameter tidak melebihi 2 sm, dengan kulit tebal dengan permukaan kasar "purut".


Imej:Limau Purut 4.jpg|Daun
Imej:Citrus hystrix dsc07772.jpg|Buah limau purut.
Imej:YosriDaunLimauPurut.jpg|Daun limau purut yang digunakan dalam masakan.
Imej:Limau Purut 2.jpg|Bunga.

Kegunaan

Dalam masakan

Daun-daun limau purut amat penting dalam masakan-masakan Thailand (seperti nam phrik dan tom yam), Kemboja, Nusantara termasuk Malaysia dan Indonesia (terutamanya dalam kalangan masyarakat Jawa dan Bali) dan Myanmar.

Kulit buah limau purut dijadikan antara rempah utama dalam kari Thai.
Manfaat lain

Buah limau purut boleh digosok mencuci rambut hingga bersih dan licin serta mampu merawat kelemumur.

Daun-daun ia juga boleh digunakan sebagai penghilang bau kuat baik pada badan semasa mandi mahupun menyegarkan udara bilik.
Rujukan

Limau purut
Paku tanjung

Paku tanjung atau nama saintifiknya Diplazium esculentum ialah pakis makan yang ditemukan di Asia dan Oseania. Ia mungkin paku pakis yang paling biasa dijamah. Ia turut dipanggil paku anjing, paku benar dan paku besar, dan juga paku sayur.

Genus Diplazium ada dalam keluarga Athyriaceae, dalam klad eupolipoda II order Polypodiales, dalam kelas Polypodiopsida.
Penerangan

Tumbuhan ini pakis renek besar dengan rimpang merayap sekitar 50 cm tinggi dan dilitupi sisik jelau pendek sekitar 1 mm panjang. Pokoknya dua lelipan (bipinnate) dengan tangkai panjang keperangan, dan pangkal tangkai hitam dan dilitupi sisik pendek. Pelepahnya boleh mencapai 1.5 m panjang dan anak daun pertamanya sekitar 8 cm panjang dan 2 cm lebar.
Kegunaan

Pucuk paku tanjung sering diambil dan dicelur dan dijadikan ulam yang sungguh menyelerakan apabila dimakan dengan sambal belacan. Paku tanjung ini membiak melalui daunnya.
Galeri


File:Yam phak khut.jpg|Yam phak khut, kerabu Thai daripada babi dan daun pakis
File:Vegetable fern at Abe Restaurant, Manila.jpg|Ensaladang pako (kerabu paku) di Restoran Abe Larry Cruz, di Manila
Image:DiplaziumEsculentumCoorg.jpg|Habitat

Rujukan

Kategori:Flora di Malaysia
Kategori:Tumbuhan perubatan
Kategori:Flora Asia Tenggara